kardosdrur/scandi-wiki huggingface dataset:
Redningssvømmer i Danmark

En redningssvømmer er en person, der er trænet i at udføre redningsoperationer i såvel kystnære farvande (ligesom en livredder) som også i åbne farvande.

Flyvevåbnets redningssvømmere 
De fleste danske redningssvømmere er fra flyvevåbnets eskadrille 722, hvor de er en del af personellet i AgustaWestland AW-101 helikopterne, og tidligere i Sikorsky S-61. Redningssvømmerne skal, inden de starter på uddannelsen være fuldt kvalificerede helikopterteknikere og får et 4 ugers kursus hos søværnets frømandskorps, efterfuldt af et 2 ugers førstehjælps/PHTLS-kursus.

Søværnets redningssvømmere 
Søværnets redningssvømmere er personel fra inspektionsskibene, der er dykkere. De arbejder fra den Seahawk Helikopter (fra Søværnets Helikoptertjeneste) der er stationeret om bord på inspektionsskibet i områderne omkring Grønland, Færøerne og nogle gange også Island. Ud over de 6-10 ugers dykkeruddannelse, ved Søværnets Dykkerskole, får personellet et 2 dages dunker-kursus, hvor de lærer om helikopterstyrt.

Stationstjenesternes redningssvømmere 
Nogle af de danske redningsstationer (under Kystredningstjenesten i Farvandsvæsnet), har personel der er uddannet til at varetage redningssvømmertjenesten, fra redningsstationernes skibe.

Beredskab
Sikkerhed i Danmark
Sundhedsplejerske

En sundhedsplejerske arbejder på skoler, i institutioner og i private hjem, hvor de rådgiver forældre omkring børnenes sundhedspleje.

Uddannelsen til sundhedsplejerske er en videreuddannelse for sygeplejersker, der varer 1,5 år. I 2005 gennemførte 42 sygeplejersker uddannelsen. Der findes i alt 2.247 sundhedsplejersker i Danmark.

Sundhedsplejersker er samlet i sygeplejerskernes fagforening Dansk Sygeplejeråd, som er medlem af Sundhedskartellet og FTF.

Sundhedsplejersker er endvidere underlagt Sundhedsvæsenets Patientklagenævn.

Eksterne kilder og henvisninger 
 UddannelsesGuidens information om uddannelsen som sundhedsplejerske 
 UddannelsesGuidens information om arbejdet som sundhedsplejerske 
 Dansk Sygeplejeråd 
 Undervisningsministeriets bekendtgørelse af 29. august 1994 om videreuddannelse for sygeplejersker (sundhedsplejeuddannelsen)
 CVU Øresunds information om uddannelsen som sundhedsplejerske

Korte videregående uddannelser i Danmark
Sygepleje
Stillingsbetegnelser inden for sundhed
Sygdomsforebyggelse
Christian Jensen (fodboldspiller)

Christian Jensen (født 29. august 1978) er en dansk fodboldspiller. Han har været tilknyttet klubberne Kalundborg GB, Brøndby IF, PSV Eindhoven (HOL), Werder Bremen (GER), Holbæk BI, Svebølle BI.

Christian Jensen har repræsenteret det danske u-landshold i alt 14 gange og scoret 4 mål, fordelt på 6 U16 kampe, 7 U17 kampe, samt 1 kamp for det danske U19 landshold i 1996, modstanderen var Italien, og han scorede til 2-0, som i øvrigt blev kampens resultat.

Eksterne henvisninger 
 

Fodboldspillere fra Danmark
Skiathos

Skiathos (græsk Σκιάθος) er en  græsk ø i Ægæerhavet, beliggende i øgruppen Sporaderne.

Skiathos er på 64 km² og havde 5.788 indbyggere i 2010. Hovedbyen hedder Skiathos. 

Øen har en lufthavn, Alexandros Papadiamantis Airport.

Vil man sejle til øen, sker det via Skópelos, Thessaloniki eller Volos.

Eksterne kilder og henvisninger

Officielt netsted 

Sporaderne
Ngozi

Ngozi er en by i det nordlige Burundi. Det er Ngozi-provinsens hovedstad. I 2007 har Ngozi omkring 22.000 indbyggere.

Byen ligger 1820 m over havets overflade. Der er et statsligt sygehus i byen.

Referencer 

Byer i Burundi
Goomba

En Goomba er et fiktivt lille brunt svampelignende dyr fra Super Marios verden. Den har meget store øjenbryn og to hugtænder, som peger opad. I nogle spil kan den udslettes ved at hoppe på den og i andre spil er det også muligt at skyde den, hvis man fanger en rød svamp og derefter en ildblomst. I andre spil er det slet ikke muligt at dræbe dem, så der må man bare hoppe over dem.

I Mario-spillene er de sammen med Petuis og Koopa Troopas de mest normale fjender.

Goombas er baseret på den japanske shiitake-svamp.

Figurer fra Super Mario
Erroll Garner

Erroll Louis Garner (født 15. juni 1921, død 2. januar 1977 i Pittsburgh, Pennsylvania, USA) var en amerikansk jazz pianist og komponist. Erroll Garner begyndte allerede at spille klaver som treårig, men startede med at spille sammen med sin bror Linton Garner. Erroll Garner flyttede til New York i 1944, hvor han arbejdede sammen med en bassist der hed Slam Stewart. I 1947 spillede han sammen med Charlie Parker, på den berømte Cool Blues del. Erroll Garner havde et øre og en teknik som ingen anden pianist, og det var også kendt at Erroll Garner aldrig rigtig havde lært at læse et partitur.

Erroll Garner blev begravet på Pittsburghs kirkegård, Pennsylvania.

Erroll Garner i Danmark 

Erroll Garner har været i Danmark på koncertturne flere gange.
 1968 en optagelse fra København
 1970 København
 1971 København

Henvisninger

Jazzpianister fra USA
Jazzkomponister fra USA
Hollywood Walk of Fame
Personer døde af hjertestop
Praltrille

Praltrille (ty. Pralltriller, af Prall, elastisk spændt), melodisk udsmykning, bestående af en enkelt, hurtigt udført vekslen mellem hovedtonen og dens overliggende og skalaegne sekund.

Eksterne henvisninger og kilder 
 Grubbe, Lasse: Praltriller fra www.musikipedia.dk
Musikteori
Eva (flertydig)

Eva kan betyde flere ting:

 Eva – et pigenavn.
 Eva (bibelsk person) – ifølge Bibelen den første kvinde på jorden.
 Rumvandring – en forkortelse for "Extra-vehicular activity" ("rumvandring" på dansk).
 Ethylene-vinyl acetate - en forkortelse
 Eva (film fra 1948) - svensk film fra 1948, instrueret af 
 Eva (film fra 1994) - dansk tv-film fra 1994, instrueret af Vibeke Gad
Vildnis

Vildnis har flere forskellige betydninger:
 Vildnis (landskab) – et naturområde med tæt bevoksning upåvirket af mennesker (vildt), cf. krat, skov
 Vildnis (band) – et dansk band
 Vildnis (album) - album fra 2003 af bandet af samme navn
 Vildnis (firma) – et dansk firma, som sælger vilde plukkede urter fra naturen
 Desuden kan vildnis også bruges i overført betydning om en indviklet struktur (f.eks. et juridisk dokument eller et websted) som findes rodet og kaotisk – et virvar.

Ekstern henvisning 
 http://ordnet.dk/ods/opslag?id=591979 – Ordbog over det Danske Sprog: Vildnis
Valravn (flertydig)

Valravn kan hentyde til flere artikler:

 Valravn – et fabeldyr
 Valravn (tidsskrift) – et tidsskrift
 Valravn (band) – et dansk band
 Valravn (album) - album fra bandet af samme navn
Virelai

Virelai er et dansk band, der spiller middelaldermusik med rekonstruerede instrumenter fra perioden. Gruppen er opkaldt efter den gamle fransk Virelai danse- og kærlighedssangform fra middelalderen.

Bandet optræder primært på middelaldermarkeder rundt om i landet, men har også udgivet fire cd'er. Gruppen har også været med til at indspille musik til den danske film Skammerens Datter, der havde premiere i 2015.

Martin Seeberg blev nomineret til prisen som "Årets danske instrumentalist" ved Danish Music Awards Folk i 2007 for sin musik på albummet Havmandens kys.

To af bandets medlemmer er tidligere medlemmer af et andet dansk middelalderband kaldet Valravn, og to af de tidligere medlemmer fra Virelai, er i dag medlem af Valravn.

Under navnet Vitro har gruppen også optrådt med en anden middelaldergruppe kaldet Truppo Trotto.

Medlemmer

Nuværende medlemmer 
 Søren Hammerlund: Drejelire, mandola og sang
 Martin Seeberg: Skalmeje, fløjter, jødeharper, bratsch, percussion og sang
 Mia Guldhammer: Tambourin, percussion og sang
 Jacob Lund: Davul, rammetromme, darbourka, tambourin

Tidligere medlemmer 
 Anna Katrin Egilstrøð (Færøerne): Sang, fløjter, skalmeje, davul, tamburin og percussion.
 Juan Pino (Schweiz/Ecuador): Davul, darbouka, tombak, dulcimer, percussion og sang.

Diskografi 
 2000 Middelaldermusik
 2001 Danser duggen af jorden
 2006 Havmandens kys
 2011 Fra bølger og bjerge
 2014 I danser vel

Referencer

Eksterne henvisninger 

 Virelais hjemmeside
 

 
Musikgrupper fra 1999
Folkemusikgrupper fra Danmark
Clemens af Alexandria

Titus Flavius Clemens, bedre kendt som Clemens af Alexandria, (født ca. 150 i Athen; død ca. 215 i Alexandria) var en græsk kristen teolog, underviser og apologet med et stort forfatterskab. Han betragtes som en helgen og kirkefader.

I sin ungdom rejste Clemens rundt i Middelhavsområdet for at finde en højere mening og bekendte sig til flere religioner, men i Alexandria, som dengang var det østlige Middelhavsområdes intellektuelle hovedstad, blev han, under indflydelse af teologen Pantaenus, omvendt til kristendommen. Omkring 180 blev Clemens selv leder af Pantaenus' skole og fik bl.a. Origenes som elev. Under kejser Septimius Severus' kristenforfølgelser i 202-203 måtte Clemens søge tilflugt hos biskop Alexander i Kappadokien.

Clemens' betydning ligger i hans forsøg på at forene datidens filosofi med kristen tænkning. Hans vigtigste værker udgør hans store trilogi: Protreptikos pros Ellenas ("Tilskyndelse til grækerne"), Paidagogos ("Pædagogen" eller "Underviseren") og Stromateis ("Strøtanker"). I disse værker forsøgte han at lave en skriftlig fremstilling af kristendommen og dens moral i den traditionelle, verdslige græske litteraturs form.

Han blev helligkåret med mindedag 4. december, men kanoniseringen blev i 1748 annulleret af pave Benedikt 14., da man ved meget lidt om Clemens' liv, og hans skrifter giver anledning til tvivl.

Et brev fra Klemens er den eneste kilde til det hemmelige Markusevangelium.

Noter 

Kirkefædre
Helgener
Personer fra antikkens Grækenland
Sylvain Calzati

Sylvain Calzati (født 1. juli 1979) i Lyon er en fransk tidligere landevejscykelrytter . 

Han blev professionel i 2003 med Team Barloworld. Hans største succes indtil videre er hans sejr på 8. etape af Tour de France 2006. Han har også vundet Tour de l'Avenir i 2004.

Eksterne henvisninger  

 Officielle hjemmside 
 

Mandlige cykelryttere fra Frankrig
Paulus' Første Brev til Korintherne

Paulus’ Første Brev til Korintherne (eller Første Korintherbrev) er et af de 13 breve i Bibelen, som tilskrives apostelen Paulus og er i den kanoniske rækkefølge den syvende bog i Det Nye Testamente. Brevet regnes til dem, som med sikkerhed er skrevet af Paulus.

Indhold 
Brevet er skrevet som svar på et brev, som menigheden i Korinth har sendt til Paulus (). Paulus har også skrevet et tidligere brev til korintherne, som han omtaler i dette brev (), men dette brev er gået tabt. Brevet er således en del af en brevveksling mellem Paulus og menigheden i Korinth. Udover brevvekslingen har Paulus fået mundtlige rapporter fra medlemmer i menigheden ( ). Nyhederne fra Korinth er på mange måder nedslående for Paulus: menigheden er splittet og fuld af stridigheder. Brevet formaner derfor til enhed og sammenhold.  bliver af mange set som hovedtesen i brevet: "Men jeg formaner jer, brødre, ved vor Herre Jesu Kristi navn, til at enes, så der ikke er splittelser iblandt jer, men så I holder sammen i tanke og sind."

Et andet særpræg er de mange "Når det gælder" (peri de) afsnittene, hvor Paulus svarer på forskellige problemstillinger. Forhold omkring offerkød, ægteskab og nådegaver bliver behandlet i disse afsnit. Nogle forskere peger her på en mulig sammenhæng mellem disse afsnit og brevet, Paulus modtog fra Korinth.

Et af de mest citerede afsnit i Bibelen er . Det er kendt som "Kærlighedens evangelium". Det er her, Paulus viser, at hverken nådegaver eller offer har værdi eller betydning, hvis de ikke er af kærlighed. Det er poetisk sprog og herfra stammer:

Brevet indeholder et citat fra komedieforfatteren Menander i kapitel 15, vers 33: "Far ikke vild! Slet omgang fordærver gode sæder." Citatet stammer fra Menanders komedie om kurtisanen Thais,  som Paulus må have set på teatret.

Forfatter, datering og affattelsessted 
Der er enighed blandt bibelforskere om, at brevet er skrevet af apostlen Paulus, sandsynligvis omkring år 53  i Efesos. (jf. )

Noter

Litteratur

Kilder 
 Bibelen, Det Danske Bibelselskab, København 1992.

Sekundærlitteratur 
 Lohses Store Bibelleksikon, bind 2, Lohses Forlag, Fredericia 1999, side 329-334.

Eksterne henvisninger 
 Bibelen – Det danske Bibelselskab
 Bibelen på Hverdagsdansk
 Biblegateway – Dansk oversættelse fra 1933

Bøger i Det Nye Testamente
Apostlen Paulus
Tommy Franks

General Tommy Ray Franks (født 17. juni 1945 i Wynnewood, Oklahoma) er en pensioneret general fra United States Army. Han har tidligere været leder af United States Central Command, hvor han ledede USA's militære operationer i 25 lande, herunder mellemøsten. Franks efterfulgte general Anthony Zinni på denne post 6. juli 2000 indtil han blev afløst af general John Abizaid 7. juli 2003.

Det var Tommy Franks der ledede angrebet mod Afghanistan som reaktion på terrorangrebet 11. september 2001. I 2003 ledede han invasionen af Irak, og blev derefter øverstbefalende for USA's styrker i Irak.

Eksterne henvisninger 

Militærfolk fra USA
Mindmap

Mindmapping er en metode til at skabe huskekort eller mentale kort over fx møder, bøger, opgaver og alt muligt andet, som man ønsker at have et overblik over.

Mind mapping kræver ingen voldsom indsigt, viden eller uddannelse for at komme i gang eller for at kunne bruge det i det private såvel som den professionel del af éns liv.

Teknikken er simpel og går ud på, at man udarbejder et mønster gerne bestående af både billeder, farver og tekst af fx dine tanker. Ved at lave et mønster frem for blot at notere lineært, som er den traditonelle metode, danner man anderledes forbindelser i hjernen, der gør det meget nemmere for én at strukturere og huske.

Fordelen ved at lave mønstre eller billeder i stedet for blot tekst er, at man kan fremkalde informationen meget hurtigere og med et meget større overblik.

I dag anvendes mindmapping også elektronisk, idet der findes en del programmer til udvikling og strukturering af mindmaps.
Tony Buzan har skrevet illustrerede bøger om emnet.

Eksterne henvisninger 

Mindmapping.dk, hjemmeside

Aktivitetsplanlægning
Kreativitet
Læringsredskaber
Problemløsning
Tænkning
Paul Gerhardt

Paul Gerhardt (født 12. marts 1607, død 27. maj 1676) blev født i Gräfenhainichen, en lille by på ca. 1000 indbyggere mellem Halle og Wittenberg i Kurfyrstendømmet Sachsen. Han var en evangelisk-luthersk teolog og regnes med Martin Luther som en af de betydeligste tysksprogede salmedigtere.

Gerhardts tidligste leveår lå i skyggen af nogle af de største katastrofer i Tyskland: pesten og lidelserne på grund af trediveårskrigen (1618-48). Disse erfaringer satte deres præg på hans digtning som skulle være til trøst og opmuntring for mennesker der havde mistet alt håb. Selv blev han ikke skånet, men mistede fire af sine fem børn.

Hans virke faldt netop i den periode hvor den lutherske ortodoksi var blevet den dominerende. Han blev først præst i 1651 i en alder af 44 år i byen Mittenwalde og ved ordinationen måtte han forpligte sig på Konkordiebogen fra 1580. 

1657 blev Gerhardt diakon i Nikolaikirken i Berlin, men blev indblandet i striden mellem reformerte og lutheranere og blev afsat fra tjenesten 1666, efter at den lokale kurfyrste, der selv havde forladt den lutherske tro, forlangte hans underskrift på et såkaldt tolerenceedikt, som indebar at kurfyrstens forordninger om kirke og tro måtte adlydes frem for de lutherske bekendelsesskrifter. Gerhardt var derefter privatlærer i en årrække, men endte med at blive ærkediakon i Lübben i Spreewald uden for Berlin, hvor han også døde. 

Karakteristik

Gerhardts salmer kombinerer som Luthers prædikener den ortodokse evangelisk-lutherske tro med personligt fromhedsliv. Det havde kostet ham stillingen i Berlin. Men i salmerne var han ikke dogmatiker. Både lyrikken og det personlige begyndte hos Gerhardt at synge med. Hans sang kredsede om hjertets inderlige tilegnelse af troens indhold. Han sang ikke så meget i kirkens navn som Luther, men ud fra sin egen personlighed. Tyngdepunktet i hans fromhed var den stærke forsynstro, troen på at Gud ville være hans trofaste, kærlige og vise fader, som vil styre alt til det bedste for sine børn. 

Paul Gerhardts salmer er stadig blandt "kernesalmerne" i Tyskland og Skandinavien, og er stadig en levende del af Den danske Folkekirkes gudstjenester.

I Den Danske Salmebog fra 2003 er der endnu adskillige salmer af Paul Gerhardt

Noter og kilder 

 Ugle.dk
 "Gerhardt fylder 400 år"

Eksterne henvisninger 

 Sange på Wikisource
 Dansk tekst og melodi til fem af hans salmer, fra Ugle.dk
 Paul Gerhardt als lutherischer Bekenntnistheologe , "Paul Gerhardt som luthersk bekendelsesteolog" (på tysk)
 Phillipp Gessler: Lasst euch nicht betören. Eine Würdigung des großen Barockdichters, taz vom 10./11. März 2007, "Lad jer ikke bedåre", i anledning af 400-året for Gerhardt

Salmedigtere fra Tyskland
Teologer fra Tyskland
Protestantisme
Corneliu Porumboiu

Corneliu Porumboiu (født 14. september 1975 i Vaslui) er en rumænsk filminstruktør, -producer og -manuskriptforfatter.

Filmografi

Instruktør 
 Pe aripile vinului (2002)
 Călătorie la oraş (2003)
 Visul lui Liviu (2004)
 A fost sau n-a fost? (2006)

Manuskriptforfatter 
 Pe aripile vinului (2002)
 Visul lui Liviu (2004)
 A fost sau n-a fost? (2006)

Producer 
 A fost sau n-a fost? (2006)

Eksterne henvisninger 
 

Filminstruktører fra Rumænien
Tamure

Tamure er en dans fra Tahiti, hvor mænd (tane) slår hænderne på lårene, og kvinder bølger bagkroppen over for ham. 
Der eksisterer mange forskellige typer tamure (i Hawaii, Tonga, osv.) i Polynesien.

Danse
Lighttpd

Softwaren lighttpd (udtales "lighty") er en webserver, der er optimeret til installationer med høje krav til afviklingshastighed. Lighttpd har lavt hukommelsesforbrug og lav CPU-belastning.

Servere
Internet-software til Linux
Internet-software til Windows
Pålidelighed

Pålidelighed er yderst bredt og dækker en række teknikker til og teorier om anskuelse af en konstruktions egenskaber mht. bevarelse af dens oprindelige og tilsigtede egenskaber.

Pålidelighedsbegrebet anvendes i en række tekniske sammenhænge, og pålidelighed som teknisk disciplin og som branche er i kraftig vækst.
Med konstruktion menes enhver teknisk funktion eller egenskab eller samling af tekniske funktionerer og egenskaber. Dette dækker f.eks. software, elektroniske komponenter, kunststoffer og mekanik.

Se også  
 HALT/HASS - accelereret test

Ord og vendinger
HALT/HASS - accelereret test

HALT og HASS er betegnelserne for en vifte af teknikker, som anvendes til at stimulere og accelerere fejlmekanismer i elektriske, elektroniske og mekaniske konstruktioner.
HALT og HASS er prøvningsværktøjer, der kan anvendes som del af arbejde med pålidelighed af apparater.

Elektronik
Nikkel-metalhydrid-akkumulator

En nikkel-metalhydrid-akkumulator (NiMH – Nikkel Metal Hydrid) er en type genopladeligt batteri.

Batteritypen er særlig populær til brug i digitalkameraer, da de kan tåle høj belastning og stadig yde godt,
i modsætning til almindelige alkaline batterier, hvis ydeevne reduceres kraftigt ved brug af krævenede enheder.

Selvom NiMH batterier kan yde bedre i f.eks. digitalkameraer og discmans osv., aflader de sig ret meget; 5-10% den første dag

og stabiliserer sig ved 0,5-1% per dag ved stuetemperatur. Derfor vil man eks. opleve en dårlige ydeevne ved brug i fjernbetjeninger osv.

NiMH batterier kan oplades uanset, hvor opladede de stadig er; f.eks. vil batterierne kunne oplades ved 69%
imens en meget lignende type akkumulator, NiCd skal aflades 100% før de kan oplades igen.

Test af NiMH og levetid 
Der er flere akkumulatoregenskaber, der kan testes for og som ændrer sig med akkumulatorens alder, og hvor meget akkumulatoren er blevet brugt – nogle af de vigtige er:
 Indre modstand
 Kapacitet
 Selvafladning (varierer med temperaturen)

For NiMH gælder det, at alle ovenstående parametre forværres betydeligt efter ca. 300 afladninger og opladninger.

Ligesom med andre akkumulatortyper forringes levetiden betydeligt, hvis en eller flere celler lades den forkerte vej f.eks. pga. for stor afladning af en serieforbundet cellepakke. Dette kan modvirkes ved at indbygge et BMS, som overvåger hver enkelt celle, i akkumulatorpakken.

Kilder/referencer

Se også 
 NiMH-akkumulatorer med lav selvafladning

Genopladelige batterier
David Petraeus

David Howell Petraeus (født 7. november 1952) er en tidligere general i United States Army og leder af USA's tropper i Irak og Afghanistan, en stilling han blev valgt til af senatet med afstemningsresultatet 81-0, 26. januar 2007. Han tiltrådte 10. februar. Han efterfulgte general George Casey på posten. Som leder af irakstyrken styrede han USA's militære styrker i landet og implementerede Bush-regeringens nye Irak-strategi. Den 23. juni 2010 blev Patraeus udnævnt som øverstbefaldende general for de amerikanske og allierede tropper i Afghanistan, da general Stanley A. McChrystal tog sin afsked efter udtalelser om blandt andre vicepræsident Joe Biden. Denne stilling havde han til 18. juli 2011 og den 31. august blev han pensioneret fra hæren og udnævnt til CIA-direktør. Denne stilling trak han sig fra 9. november 2012 efter det blev afsløret at han havde haft en affære med en kvinde, der skrev hans biografi.

Petraeus blev færdig på U.S. Military Academy i 1974. Han fik årgangens bedste karakterer på U.S Army Command and General Staff College i 1983. Derefter tog han en Master i offentlig administration (1985) og Ph.D. i internationale forhold (1987) på Woodrow Wilson School of Public and International Affairs ved Princeton University. Senere fungerede han som assisterende professor i internationale forhold på U.S. Military Academy.

Links 
 Afsløring: Pentagon direkte impliceret i tortur i Irak

Referencer 

Militærfolk fra USA
Abu Ayyub al-Masri

Abu Ayyub al-Masri (Arabisk: أبو أيّوب المصري) og Abu Hamza al-Muhajir (Arabisk: أبو حمزة المهاجر) er ifølge FBI og U.S. State Department to pseudonymer for samme person. En Reuters artikel fortalte at han ifølge en islamistisk hjemmeside var udråbt til den nye leder af al-Qaeda i Irak 12. juni 2006.

Noter 

Terrorister
Islamister
Personer fra Egypten
Bemandede rumflyvninger

Denne kronologiske liste inkluderer alle bemandede rumflyvninger, der har nået en højde på over 100 km(FAIs definition af rumflyvning) eller blev opsendt med dette formål, men fejlede inden den nåede det. USA har en anden definition af rumflyvning – de forlanger kun 80 km. I 1960'erne fløj det amerikanske X-15 raketfly over 80 kilometer 13 gange, men kun 2 af disse var over 100 km. Det er kun disse to der er inkluderet her.

Indtil 10. august 2007 har der været 259 bemandede rumflyvninger der har nået en højde på over 100 km. Af disse er 251 gået i kredsløb.

Detaljerede lister 

 Bemandede rumflyvninger i 1960'erne
 Bemandede rumflyvninger i 1970'erne
 Bemandede rumflyvninger i 1980'erne
 Bemandede rumflyvninger i 1990'erne
 Bemandede rumflyvninger 2000-nu

Missioner 

Saljutstationerne, Mir og Den Internationale Rumstation som forskellige af missionerne på denne liste har været sammenkoblet med er ikke med på denne liste.

* betyder planlagt.

Rumfartslister
Nuri al-Maliki

Nuri Kamel Mohammed Hassan al-Maliki (arabisk: نوري كامل المالكي, født 1950) også kendt som Nuri al-Maliki, var Iraks premierminister fra 2006 til 2014. Han er shiamuslim og generalsekretær for det islamiske Dawa parti.

Nuri Al-Malikis første regering efterfulgte den irakiske overgangsregering. Hans kabinet på 37 medlemmer blev godkendt af den irakiske nationalforsamling og taget i ed 20. maj 2006.

Hans anden regering, i hvilken han også var fungerende indenigsminister, fungerende forsvarminister og fungerende minister for national sikkerhed, blev godkendt 21. december 2010.

Nuri al-Maliki annoncerede sin afgang som premierminister 14. august 2014 efter at præsident Fuad Masum havde bedt Haider al-Abadi om at danne ny regering.

Referencer

Eksterne henvisninger 

Politikere fra Irak